אבוט אלמנטרי

אבוט אלמנטרי (באנגלית: Abbott Elementary, בתרגום מילולי: בית ספר יסודי אבוט) היא סדרה מוקומנטרית אמריקאית, שנוצרה על ידי קואינטה ברונסון עבור רשת ABC.

הסדרה עלתה לשידור ב-7 בדצמבר 2021, וזכתה לשבחי המבקרים. העונה השנייה עלתה לשידור ב-21 בספטמבר 2022. העונה השלישית עלתה לשידור ב-7 בפברואר 2024. העונה הרביעית עלתה לשידור ב-9 באוקטובר 2024. בינואר 2025 הסדרה חודשה לעונה חמישית.

התוכנית הייתה מועמדת לפרס סדרת הקומדיה הטובה ביותר בטקס פרס אמי לבידור בפריים טיים ה-74, כשקואינטה ברונסון, ג'אנל ג'יימס, שריל לי ראלף וטיילר ג'יימס ויליאמס כולם קיבלו מועמדויות על הופעותיהם.

בישראל, הסדרה משודרת בערוץ הוט קומדי ובדיסני+.

 עלילה 
צוות דוקומנטרי מתעד את חייהם של מורים העובדים בבתי ספר עם חוסר מימון. אחד המקומות שהם החליטו לתעד הוא בית הספר היסודי ווילארד ר. אבוט בפילדלפיה, בית ספר ציבורי בפילדלפיה. התנאים בבית הספר קשים ורוב המורים לא מחזיקים מעמד במשרה שלהם יותר משנתיים. המורה לכיתה ב' - ג'נין טיג'ס (קואינטה ברונסון) והמורה להיסטוריה - ג'ייקוב היל הם שניים מתוך שלושה מורים בקבוצה של עשרים שסיימו שנה אחת. הם עובדים עם הגננת המנוסה ברברה הווארד, המורה בכיתה ב' מליסה שמנטי, מנהלת בית הספר אווה קולמן (ג'אנל ג'יימס), והמורה המחליף גרגורי אדי.

 שחקנים ודמויות 
 שחקנים ראשיים 
 ג'נין טיג'ס (קואינטה ברונסון) – מורה אופטימית לתלמידי כיתה ב' שיש לה משימה לעזור לחיי תלמידיה.
 גרגורי אדי (טיילר ג'יימס ויליאמס) – מורה מחליף בכיתה א' שנשכר במקור כמנהל ומאוהב בג'נין.
 אווה קולמן (ג'אנל ג'יימס) – המנהלת הבלתי מיומנת של בית הספר שנהנית להציק לעמיתיה לעבודה.
 מליסה שמנטי (ליסה אן וולטר) – מורה בכיתה ב' עם קשרים מפוקפקים.
 ג'ייקוב היל (כריס פרפטי) – מורה להיסטוריה מביך שתומך בג'נין ובשליחותה.
 ברברה הווארד (שריל לי ראלף) – גננת נוצריה שג'נין מעריצה.
 מר ג'ונסון (וויליאם סטנפורד דייוויס) (עונה 2; עונה 1 משני) – השרת האקסצנטרי של בית הספר.

 שחקנים משניים 
 טאריק טמפל (זאק פוקס) – החבר של ג'נין מאז חטיבת הביניים שהוא ראפר שאפתן.
 דנזל קולינס (רג'י הייז) – המפקח של בית הספר.

 שחקנים אורחים 
 טינה שוורץ (קייט פיטרמן) – מורה המומה שמפוטרת בגלל תקיפת תלמיד.
 ג'ים גרדנר – מגיש חדשות ב-ABC, אהוב על הצוות.
 סהר (מיטרה ג'והארי) – חברתה של ג'נין שעובדת לזמן קצר באבוט כמורה מתנדבת לאמנות.
 מרטין אדי (אורלנדו ג'ונס) – אביו הלא תומך של גרגורי.
 טיילור הווארד (איאנה האלי) – בתה של ברברה.
 זאק (לארי אוונס) – החבר של ג'ייקוב.

 פרקים 

 הפקה 
טקסט=|ממוזער| רנדל איינהורן ביים את חמשת הפרקים הראשונים של הסדרה
ב-3 בספטמבר 2020, פיילוט קומי ללא שם בכיכובה של ברונסון החל בשלבי הפקה ב-ABC. בפברואר 2021, ABC נתנה לפרויקט פיילוט רשמי. במרץ לוהקו ויליאמס, ג'יימס, וולטר, פרפטי וראלף בפרויקט. בחודש מאי, הפרויקט קיבל הזמנה לסדרה. הצילומים החלו ב-16 באוגוסט 2021 בלוס אנג'לס, קליפורניה, והסתיימו ב-5 בנובמבר 2021. בנובמבר, ויליאם סטנפורד דייוויס לוהק לסדרה. הסדרה עלתה ב-7 בדצמבר 2021.

ב-14 במרץ 2022, הסדרה חודשה לעונה שנייה. לפי ציוץ של ברונסון, היום הראשון לצילומים החל ב-18 ביולי 2022. ב-20 ביולי 2022, הוכרז כי וויליאם סטנפורד דייוויס, המגלם את מר ג'ונסון, השוער, יקודם לתפקיד קבוע. ב-21 ביולי 2022, ABC הזמינה את העונה השנייה באורך 22 פרקים, שעלתה לשידור ב-21 בספטמבר 2022.

ב-11 בינואר 2023, הסדרה חודשה לעונה שלישית. במאי 2023, הפקת העונה השלישית הושהתה זמנית בעקבות שביתה של איגוד התסריטאים האמריקאי. ב-7 בפברואר 2024, העונה השלישית עלתה לשידור.

בינואר 2024, פורסם כי הפקת הסיטקום הקצתה חלק מתקציב השיווק שלה לתמיכה במורים ובתלמידים נזקקים. לקראת עליית העונה השלישית של הסדרה, התוכנית השיקה את הפרויקט "Lunch Break with Abbott Elementary National Tour". הפרויקט יתחיל ב-1 בפברואר 2024 בניו יורק ויבקר ב-18 מדינות בארצות הברית, כולל פילדלפיה, אטלנטה, דאלאס ולוס אנג'לס. מורים וצוות במחוזות בתי ספר מוחלשים יקבלו קופסאות אוכל המכילות כריכים, מזון ומשקאות שמקורם בעסקים מקומיים בכל עיר. בנוסף, יחולקו תיקים מלאים בציוד בית הספר.

ב-10 בפברואר 2024, הסדרה חודשה לעונה רביעית, שעלתה לשידור ב-9 באוקטובר 2024. בינואר 2025 הפקת העונה הרביעית הושהתה זמנית בעקבות גל שריפות שהתרחש בקליפורניה.

שני פרקי קרוסאובר של הסדרה עם "פילדלפיה זורחת" ישודרו במהלך 2025. יכלל פרק אחד בכל סדרה, פרק של "אבוט אלמנטרי" ישודר בינואר 2025 ב-ABC, ופרק של "פילדלפיה זורחת" ישודר ביוני 2025 ב-FXX. העלילה תשקף את אותה סיטואציה משתי נקודות מבט שונות: כל סדרה תציג את גרסתה לאירועים. הקרוסאובר הגיע בעקבות השוואות ברשת בין הסדרות, ששתיהן מתרחשות בפילדלפיה. קואינטה ברונסון ורוב מקאלהני פיתחו קשר בעקבות אותן השוואות, שהובילו לשיתוף פעולה בין הצוותים.

ב-21 בינואר 2025, הסדרה חודשה לעונה חמישית.

 הפצה 
בארצות הברית, התוכנית משודרת ב-ABC. במספר מדינות באירופה כמו בריטניה, צרפת, איטליה, גרמניה, אוסטרליה וישראל, התוכנית יצאה לאור ב-דיסני+.

 תגובות 
 ביקורות 
באתר הביקורות Rotten Tomatoes, 98% מ־43 ביקורות המבקרים היו חיוביות, עם דירוג ממוצע של 8.6/10. הקונצנזוס של האתר הוא "אבוט אלמנטרי זוכה לדירוגים גבוהים על הביקורת האמפתית אך המפלגת על מערכת החינוך האמריקאית, בתוספת קצת קרדיט נוסף על דינמיקה רומנטית." Metacritic, שמשתמש בממוצע משוקלל, קיבל ציון של 80 מתוך 100 על סמך 16 מבקרים, מציין "ביקורות חיוביות בדרך כלל".

 פרסים ומועמדויות 
שנהפרסקטגוריהמועמד (ים)תוצאהמקורות2023פרסי TCAתוכנית השנה"אבוט אלמנטרי"הישג יוצא דופן בקומדיההישג אישי בקומדיהקואינטה ברונסוןג'אנל ג'יימס2024פרס גלובוס הזהבסדרת הקומדיה או הסדרה המוזיקלית הטובה ביותר"אבוט אלמנטרי"השחקנית הטובה ביותר בסדרת קומדיה או סדרה מוזיקליתקואינטה ברונסוןפרס אמי האמנותיהשחקנית אורחת הטובה ביותר בסדרת קומדיהטראג'י פ. הנסוןהליהוק הטוב ביותר בסדרת קומדיהוונדי אובריאן וכריס גרטעיצוב השיער העכשווי הטוב ביותרמוירה פרייז'ר, דסטין אוסבורן וכריסטינה ג'וזףפרס בחירת מבקרי הטלוויזיהסדרת הקומדיה הטובה ביותר"אבוט אלמנטרי"השחקנית הטובה ביותר בסדרה קומיתקואינטה ברונסוןשחקנית המשנה הטובה ביותר בסדרת קומדיהג'אנל ג'יימסשריל לי ראלףפרס בחירת הקהלתוכנית הקומדיה של השנה"אבוט אלמנטרי"כוכבת הטלוויזיה של השנהקואינטה ברונסוןכוכב סדרת הקומדיה של השנהפרס אמי לבידור בפריים טייםסדרת הקומדיה הטובה ביותר"אבוט אלמנטרי"השחקנית ראשית בסדרת קומדיהקואינטה ברונסוןשחקן משנה בסדרה קומיתטיילר ג'יימס ויליאמסשחקנית משנה בסדרה קומיתג'אנל ג'יימסשריל לי ראלףפרס סטלייטסדרת הקומדיה או המחזמר הטובה ביותר"אבוט אלמנטרי"פרס גילדת שחקני המסךההופעה הטובה ביותר של שחקנית בסדרה קומיתקואינטה ברונסוןההופעה הטובה ביותר של אנסמבל בסדרה קומיתקואינטה ברונסון, וויליאם סטנפורד דייוויס, ג'נל ג'יימס, כריס פרפטי, שריל לי ראלף, ליסה אן וולטר וטיילר ג'יימס וויליאמספרס NAACP Imageסדרת הקומדיה הטובה ביותר"אבוט אלמנטרי"השחקנית הטובה ביותר בסדרה קומיתקואינטה ברונסוןשחקן המשנה הטוב ביותר בסדרה קומיתוויליאם סטנפורד דייוויסטיילר ג'יימס וויליאמסשחקנית המשנה הטובה ביותר בסדרה קומיתג'אנל ג'יימסשריל לי ראלףהתסריט הטוב ביותר בסדרה קומיתאווה קולמןבריטני ניקולספרס גילדת הכותבים של אמריקהסדרת קומדיהקואינטה ברונסון, אווה קולמן, ריילי דופורנה, ג'סטין הלפרן, ג'ויה מקורי, מורגן מרפי, בריטני ניקולס, קייט פיטרמן, בריאן רובנשטיין, פטריק שומאקר, ג'סטין טאן, ג'ורדן טמפל, גארט ורנרפרס בחירת הילדים של ניקלודיאוןתוכנית טלוויזיה משפחתית אהובה"אבוט אלמנטרי"כוכבת טלוויזיה אהובה (משפחה)ג'אנל ג'יימסקואינטה ברונסוןפרס אמי אמנותי לבידור בפריים טייםהליהוק הטוב ביותר בסדרה קומיתוונדי אובריאן וכריס גרטעיצוב השיער העכשווי הטוב ביותרמוירה פרייז'ר, דסטין אוסבורן וכריסטינה ג'וזףפרס אמי לבידור בפריים טייםסדרת הקומדיה הטובה ביותר"אבוט אלמנטרי"השחקנית הראשית הטובה ביותר בסדרה קומיתקואינטה ברונסוןהכתיבה הטובה ביותר בסדרה קומיתשחקן המשנה הטוב ביותר בסדרה קומיתטיילר ג'יימס ויליאמסשחקנית המשנה הטובה ביותר בסדרה קומיתג'אנל ג'יימסשריל לי ראלףהבימוי הטוב ביותר בסדרה קומיתרנדל איינהורן2025פרס גלובוס הזהבהשחקנית הטובה ביותר בסדרת קומדיה או סדרה מוזיקליתקואינטה ברונסון סדרת הקומדיה או הסדרה המוזיקלית הטובה ביותר"אבוט אלמנטרי" פרס סטלייטסדרת הקומדיה או המחזמר הטובה ביותרהשחקנית הטובה ביותר בקומדיה או סדרה מוזיקליתקואינטה ברונסוןהשחקן הטוב ביותר בתפקיד משנה בסדרה, מיני סדרה וסדרה מוגבלת, או סרט קולנוע לטלוויזיהכריס פרפטיפרס בחירת הילדים של ניקלודיאוןתוכנית טלוויזיה משפחתית אהובה"אבוט אלמנטרי"כוכבת טלוויזיה אהובה (משפחה)ג'אנל ג'יימספרס אמי לבידור בפריים טייםסדרת הקומדיה הטובה ביותר"אבוט אלמנטרי"השחקנית הראשית הטובה ביותר בסדרת קומדיהקואינטה ברונסוןהכתיבה הטובה ביותר לסדרת קומדיהשחקנית המשנה הטובה ביותר בסדרת קומדיהג'אנל ג'יימסשריל לי ראלףעיצוב השיער העכשווי הטוב ביותרמוירה פרייזר, דסטין אוסבורן, כריסטינה ג'וזף, שרלוט נון ונטיטה סטריבלינג2026פרס בחירת מבקרי הטלוויזיהסדרת הקומדיה הטובה ביותר"אבוט אלמנטרי"שחקן המשנה הטוב ביותר בסדרת קומדיהכריס פרפטישחקנית המשנה הטובה ביותר בסדרת קומדיהג'אנל ג'יימס

 קישורים חיצוניים 



הערות שוליים

קטגוריה:קומדיות מצבים אמריקאיות
קטגוריה:סדרות מוקומנטריה
קטגוריה:סדרות טלוויזיה אפרו-אמריקאיות
קטגוריה:תוכניות טלוויזיה באנגלית
קטגוריה:ABC: תוכניות וסדרות
קטגוריה:פוקס: תוכניות וסדרות
קטגוריה:האחים וורנר: סדרות טלוויזיה
קטגוריה:זוכי פרס גלובוס הזהב: סדרות
קטגוריה:זוכי פרס גילדת שחקני המסך - סדרות
קטגוריה:תוכניות טלוויזיה שמתרחשות בפילדלפיה
קטגוריה:סדרות טלוויזיה אמריקאיות שעלו לשידור בשנת 2021